CELEX: C2006/212/31
Language: lv
Date: 2006-09-02 00:00:00
Title: Lieta C-273/06: Lūgums sniegt prejudiciālu nolēmumu — izteikts ar Handelsgericht Wien (Austrija) 2006. gada 22. jūnija rīkojumu — Auto Peter Petschenig GmbH pret Toyota Frey Austria GmbH

2.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 212/18
            
         Lūgums sniegt prejudiciālu nolēmumu — izteikts ar Handelsgericht Wien (Austrija) 2006. gada 22. jūnija rīkojumu — Auto Peter Petschenig GmbH pret Toyota Frey Austria GmbH
   
   (Lieta C-273/06)
   (2006/C 212/31)
   Tiesvedības valoda — vācu
   Iesniedzējtiesa
   
      Handelsgericht Wien
   
   Lietas dalībnieki pamata procesā
   
      Prasītāja: Auto Peter Petschenig GmbH
   
   
      Atbildētāja: Toyota Frey Austria GmbH
   
   Prejudiciālie jautājumi
   
               1)
            
            
               Vai Komisijas 1995. gada 28. jūnija Regulas (EK) Nr. 1475/95 par Līguma 85. panta 3. punkta piemērošanu dažām mehānisko transportlīdzekļu izplatīšanas un apkopes līgumu kategorijām (turpmāk tekstā — “Regula Nr. 1475/95”) (1) 5. panta 1. punkta pirmā teikuma pirmais ievilkums jāinterpretē tā, ka Komisijas 2002. gada 31. jūlija Regulas (EK) Nr. 1400/2002 par Līguma 81. panta 3. punkta piemērošanu vertikālu vienošanos un saskaņotu darbību mehānisko transportlīdzekļu nozarē (turpmāk tekstā — “Regula Nr. 1400/2002”) (2) stāšanās spēkā un tajā paredzētā izplatīšanas sistēmas, kas izveidota un kam noteikts atbrīvojums ar Regulu Nr. 1475/95, pielāgošana selektīvai izplatīšanas sistēmai saskaņā ar Regulu Nr. 1400/2002 vien rada pārstrukturizācijas nepieciešamību Regulas Nr. 1475/95 5. panta 3. punkta pirmā teikuma pirmā ievilkuma nozīmē?
            
         
               2)
            
            
               
                  Ja atbilde uz pirmo jautājumu ir noliedzoša, vai Komisijas 1995. gada 28. jūnija Regulas (EK) Nr. 1475/95 par Līguma 85. panta 3. punktu piemērošanu dažām mehānisko transportlīdzekļu izplatīšanas un apkalpošanas līgumu kategorijām 5. panta 3. punkta pirmā teikuma pirmais ievilkums jāinterpretē tā, ka tas vien, ka līgumiskie izplatītāji — ciktāl tiek skartas selektīvās izplatīšanas sistēmas — zaudē agrāko teritoriālo aizsardzību un vienlaikus tiek pilnvarotas remontdarbnīcas, kas nav attiecīgās preču zīmes transportlīdzekļu līgumiskie izplatītāji, kas saskaņā ar Regulu Nr. 1475/95 līdz šim nebija iespējams, ir pārstrukturizācija Regulas Nr. 1475/95 5. panta 3. punkta pirmā teikuma pirmā ievilkuma nozīmē vai arī ir jāpierāda faktiski veikti pārstrukturizācijas pasākumi?
            
         
      (1)  OV L 145, 25. lpp.
   
      (2)  OV L 203, 30. lpp.